Hvad skal vi vide?

* Der er tale om en interessekonflikt, når vores personlige interesse er i strid med, eller kunne opfattes som værende i strid med Tune vandværks interesser
* Personlige interesser omfatter vores økonomiske interesser, forretningsmuligheder, anden beskæftigelse eller nærtstående personers interesser, herunder nære familiemedlemmer, venner eller forretningsforbindelser
* Selv en opfattelse af, at vi ikke handler i Tune Vandværks interesse, kan drage vores integritet i tvivl og skade vores omdømme
* Alle beslutninger, der træffes på vegne af Tune Vandværk, skal være baseret på en objektiv og rimelig vurdering af virksomhedens interesse uden hensyntagen til vores personlige interesse
* Åbenhed og gennemsigtighed er afgørende for at håndtere faktiske, potentielle eller opfattede interessekonflikter
* Der kan stadig være tale om en interessekonflikt, selv om virksomheden får en eller anden form for fordel.

Hvad forventes der af os?

* Vi undgår interessekonflikter og andre situationer, der kunne påvirke vores dømmekraft
* Vi trækker os ud af situationer og beslutninger, hvor vi har en potentiel eller opfattet interessekonflikt
* Vi fortæller straks vores ledere om faktiske, potentielle eller opfattede interessekonflikter
* Vi samarbejder med vores leder om at løse konflikter og dokumentere vores beslutninger og handlinger
* Vi har ikke nogen eksterne opgaver eller stillinger, der kunne påvirke, eller anses for at påvirke vores forpligtelse til at handle i Tune Vandværks interesse.
* Vi indhenter skriftlig godkendelse fra vores leder, før vi påtager os eksterne bestyrelsesposter eller andre vigtige opgaver, og vi fører fortegnelser i overensstemmelse med virksomhedens procedurer.

Vi skal være ekstra opmærksomme, hvis vi

* Har en økonomisk eller anden interesse i en af Tune Vandværks eksisterende eller potentielle forretningspartnere
* Har beskæftigelse eller stillinger uden for organisationen, som kunne gribe ind i vores evne til at udføre vores opgaver for virksomheden
* Rekrutterer, ansætter eller er direkte leder for et familiemedlem, en ven eller en person, som vi har et nært personligt forhold til
* Får tilbudt noget af værdi fra eksisterende eller potentielle forretningspartnere, herunder gaver, rabatter eller andre fordele
* Privat skal have leveret varer eller tjenester fra en af Tune Vandværks forretningspartnere.